
BAKAR

TURISTICKA ZAJEDNICA
GRADA BAKRA




Bakar, 25. rujna 2026.
PREDMET: Poziv na savjetovanje s javnošću o prijedlogu Plana upravljanja destinacijom Grada Bakra.
Početak savjetovanja: 25.09.2026.
Završetak savjetovanja: 25.10.2026.
Plan upravljanja destinacijom Grada Baka je strateški planski dokument koji usmjerava razvoj turizma u skladu s načelima održivosti, ravnoteže i uključivosti. Njegova temeljna uloga je osigurati usklađen i dugoročno održiv razvoj destinacije, vodeći se nacionalnim zakonodavnim okvirom, prostornim i razvojnim planovima, kao i važećim propisima i sektorskim strategijama.

Plan je pravno utemeljen na odredbama Zakona o turizmu (NN 156/23) kao i na svim podzakonskim aktima koje je za izradu Plana pripremilo Ministarstvo turizma j sporta. Osnovna svrha Plana upravljanja je unaprijediti kvalitetu boravka posjetitelja, osigurati očuvanje prirodnih i kulturnih resursa te kvalitetu života lokalne zajednice. Dokument ujedno služi kao temelj za donošenje odluka lokalnih tijela i institucija u području upravljanja turizmom.

Plan ima zadaću prepoznati i artikulirati ključna pitanja vezana uz turizam u destinaciji, pri čemu se razmatraju izazovi i prilike u kontekstu razvoja, promocije i provedbe turističkih politika. Njegova je svrha omogućiti Gradu Bakru da se razvija u smjeru otpornog i odgovornog turizma, uz očuvanje lokalnih vrijednosti i aktivno uključivanje zajednice.

Pozivamo sve zainteresirane dionike, udruge, građane i predstavnike javnog i privatnog sektora da najkasnije do 25.10.2026. dostave svoje prijedloge i komentare putem obrasca i slanjem istoga na mail adresu: info@tz-bakar.hr ili predajom u ured TZ Bakar s naznakom „Javno savjetovanje — Nacrt prijedloga Plana upravljanja destinacijom Grada Bakra”

Po završetku savjetovanja, sve pristigle primjedbe i prijedlozi bit će razmotreni te javno dostupni na službenoj internetskoj stranici Turističke zajednice Grada Bakra. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

S poštovanjem,

       Direktorica Turističke zajednice Grada Bakra

Sonja Jelušić Marić[image: image3.jpg]


   
